Besence község Baranya vármegyében, a Sellyei járásban.

Fekvése 
Vajszlótól mintegy 4-5 kilométerre északnyugatra, Sellyétől 10 kilométerre keletre helyezkedik el, az Ormánságban.

Megközelítése 
Közúton a Szentlőrinc városát Sellye térségével (Csányoszró-Nagycsány községekkel) összekötő 5805-ös úton közelíthető meg. Lakott területét azonban az az út nem érinti, oda csak a körülbelül egy kilométer hosszú 58 114-es számú mellékút vezet be. Keleti szomszédjával, Pápráddal egy alsóbbrendű önkormányzati út köti össze.

Története 
Besence és környéke már az ókorban is lakott hely volt. Területén római korból származó telep nyomait tárták fel. Az itteni dombon egykor földvár is állt.

Az oklevelek 1338-ban említették először Olbescen néven. Nevének eredete kapcsolatba hozható a besenyő népnévvel. A feltevések szerint a királyi testőrséghez tartozó katona besenyők lakhelye volt.

A Kisbesence nevű dűlőben középkori erőd nyomai találhatók. Ezt a részt mély, vízzel körülvett sáncrendszer védte, melynek neve Besanc volt.

2009-ben teniszpályát építettek európai uniós pályázatból.

Népesség 
A település népességének változása:

A 2011-es népszámlálás során a lakosok 100%-a magyarnak, 19,5% cigánynak mondta magát (a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 54%, református 16,8%, felekezeten kívüli 15,9% (13,3% nem nyilatkozott).

Közélete

Polgármesterei
 1990-1994: Virág János (független)
 1994-1998: Virág János (független)
 1998-2002: Virág János (független)
 2002-2006: Ifj. Ordas József (független)
 2006-2010: Ignácz József (független)
 2010-2014: Ignácz József (független)
 2014-2019: Ignácz József (független)
 2019-től: Gergics Melinda (független)

Nevezetességei 
 Református templom

Természeti értékei 

A falu határában áll egy másfél évszázados, 654 cm körméretű, 32 méter magas védett keskenylevelű kőris, és egy hasonló korú, 332 cm körméretű, 34 méter magasságú kocsányos tölgy is. Mindkettő szerepel a védett természeti értékeink Baranya megyei listáján.

Jegyzetek

További információk
Besence open - film a teniszpályáról

Baranya megye települései
Baranya vármegye települései
Ormánság